Thora Skolmen

Thora Skolmen (født 21. juli 1868 på Skolmen Søndre i Nordre Land, død 10. oktober 1933 samme sted) var en norsk lærer, forfatter og kvinnesaksforkjemper.

Thora Skolmen var datter av Torger Hansen Skolmen og Ingeborg Kristiansdatter Væle. Faren var aktiv innen lekmannsbevegelsen, det som nå er indremisjonen. En av brødrene hennes var maleren og læreren Kristian Skolmen. 
Se Skolmen (slekt)
Thora Skolmen utdannet seg til lærer ved Hamar seminar, og ble uteksaminert i 1897. Hun arbeidet som lærerinne i Vardal, så i Ytre Rendal før hun i 1901 kom til Hov der hun virket til 1912. Hun måtte da gi seg som lærerinne fordi hørselen sviktet. I alle disse årene var Thora aktiv i samfunnets tjeneste. Hun engasjerte seg i arbeidet for alminnelig stemmerett for kvinner. Thora og søsteren Helene var de første medlemmene i Norsk Kvinnesaksforening. 

Thora engsjerte seg sterkt i arbeidet med Boka om Land I-II, som startet i 1914. Hun samlet inn, og fikk skrevet ned folkeviser, suller, lokker og regler. Hun tok også for seg det hun selv kalte "Musikk uten kunstige instrumenter, men egentlig ikke sang". Med det mente hun kauking, lalling, tralling og kulokk. Thora kalte dette en helt kvinnelig musikk. Særpreget er de høye tonene, ofte en hel oktav over annen musikk.

Hun døde etter en tur der hun skle på nysnøen og falt utfor et stup.Eldre lærerinne fallt utfor et stup. Dødsulykke i Nordre Land.  i Arbeiderbladet den 11. oktober 1933.
 Biografi 
 Skolmen, Thora, Leik, Musikk og Dans. Boka om Land I, Oslo 1914
 Skolmen, Thora, Leik, Musikk og Dans. Boka om Land II, Oslo 1952
 Skolmen, Thora, Leik og dans. Opptegnelser fra Land'', Norsk Folkekultur 1935
Referanser

 Eksterne lenker 

 Folkemusikk – «Litteratur/bøker om Folkedans».
 Universitetet i Oslo – «Tordivelen og Fluga».
 Arkivliste for Opplandsarkivet.

Kategori:Norske forfattere
Kategori:Norske kvinnesaksforkjempere
Kategori:Stemmerettsforkjempere
Kategori:Norske folkemusikksamlere
Kategori:Personer fra Nordre Land kommune
Kategori:Medlemmer av Norsk Kvinnesaksforening